Ha-Ha-Ha ek het nou te lekker gelag om nie die te deel nie… SOSATIESTOKKIE se Moses – hier "blok" ek!
Ha-Ha-Ha ek het nou te lekker gelag om nie die te deel nie… SOSATIESTOKKIE se Moses
​Dankie vir die, jy weet wie jy is wat my dag behoorlik kom maak het… ha, ha, ha, ha
Deur: Erla DiedericksAuthor: Erla Diedericks | Netwerk24Source: Netwerk24
Daar is ’n nuwe manlike spesie in die dating-wêreld. 60 en speels. Bevry van verantwoordelikhede en aangevuur deur Viagra, is dié nuwe generasie rokjagters iets om mee rekening te hou.
Die kinders sorg nou vir hulself. Die huis is afbetaal. Die egskeiding het gewoonlik al ’n dekade gelede gebeur en hy is weer geldelik op sy voete en gevestig. Hy het reeds sy middeljarekrisis agter die rug en is nou in sy seksuele swanesang. En bewaar al die visse in sy rivier.
’n Paar dekades gelede was mans bo 60, baie soos die destydse vroue bo 50, as oor die muur bestempel. Botoks en sexy baanbrekers, soos Madonna en Sharon Stone, het egter die speelveld vir die ouer vrou verbreed.
Nou is dit die mans se beurt.
Met seksuele opkikkers soos Cialis en Viagra is die seile weer gebol. Daarby kan mans deesdae vir hormooninspuitings gaan wat die testosteroonvlakke hoog hou – wat al die ouer omies op Harley Davidsons en in die gim verduidelik.
Dis natuurlik wonderlike nuus vir ouer mans en ek is baie bly vir hul part. Dis net . . .
Wat hulle dikwels kry, is ’n bejaarde Casanova wat kyk hoeveel jong stukkies vleis hy op sy sosatiestokkie kan inryg.
Ek wonder hoe wys hulle hul nuutgevonde jeug gebruik? Aan die een kant kan ek dit verstaan. Dis menslik. Vroue doen dit, mans doen dit. Meteens is jy weer jonk en jeukerig en jy vry in die bondel. En vir wat nie? Jy was jare in ’n huwelik en was iemand se ma of pa.
Maar wat van die slagoffers? Vroue word al hoe meer met ’n stywe riem deur die sestigerspelers gevang. Hul harte word gebreek. Hulle verwag ’n ouer, wyser man wat die lewe rustig wil vat. Wat hulle dikwels kry, is ’n bejaarde Casanova wat kyk hoeveel jong stukkies vleis hy op sy sosatiestokkie kan inryg.
Donovan is 65. Hy het ’n pragtige huis teen die berg met sy eie bergstroom wat deel van sy verleidingstegniek is. Hy versamel sensuele ervarings (sy woorde). Hy is poligamies. Ouer mans is lief om fênsie woorde te gebruik om ou streke mee te verbloem.
Poligamie beteken hy het meer as een maat. In plein taal? Donovan neuk rond.
Volgens hom sal hy nooit weer trou nie. Maar nou die dag het ek hom weer raakgeloop. Dis nie so maklik nie, sê hy. Die vroue los hom sodra hulle agterkom hy wil hom nie verbind nie. Die paleis van poligamie is besig om leeg te loop van prinsesse.
Bertus is amper 70, maar bemark homself as 59. Hy besit ’n wildplaas en nooi graag vroue soontoe vir ’n naweek. Vroue wat ’n lekker tyd soek, sal dit by Bertus kry. Soek jy liefde, sal jy met leë hande huis toe gaan.
Nie almal is poligamiese pappenfoese wat al wat vrou is met hul sosatiestokkies wil steek nie.
Francois huur ’n huis en kla van leënessindroom. Volgens hom is hy eensaam. Hy soek ’n lewensmaat. Vra jy hom ’n bietjie uit, kom jy agter hy soek al 19 jaar lank. Sy verleidingstegniek? Simpatie.
Almal is natuurlik nie so nie. Wyse, volwasse ouer mans wat liefde soek, bestaan wel. Nie almal is poligamiese pappenfoese wat al wat vrou is met hul sosatiestokkies wil steek nie.
So ontmoet ek Armand. ’n Suksesvolle sakeman in sy 60’s. Sjarmant. Stylvol. Intelligent en innig. Armand soek ’n lewensmaat. Armand glo in romanse en om dinge stadig te vat. Ek kry rose en komplimente. Ons kook saam, gaan restaurante toe, deel ons verlede en toekoms.
Hy draai my kop, hy laat klop my hart vinniger. En dan een aand, vat ons verhouding vlam. Viagra-vlam. Armand ry daardie aand huis toe, want hy het vroeg die volgende oggend ’n vergadering gehad.
Ek sien hom nooit weer nie. Volgens hom het hy meteens besef dat dit nie tussen ons sal werk nie. Hy is seker ek verstaan.
’n Paar maande later praat ek met ’n vriend. Hy ken Armand.
“Armand? Hy val net vir jong bokkies in hul 40’s. Hy sê hulle is desperaat, maar nog jonk en mooi genoeg. Ek sien hy het nou vir hom ’n Harley gekoop. Hy het die ding nogals ’n weird naam gedoop.”
“Wat is die naam?” wil ek weet.
18 thoughts on “Ha-Ha-Ha ek het nou te lekker gelag om nie die te deel nie… SOSATIESTOKKIE se Moses”
April 26, 2017 at 7:11 nm
Poligamia! 😊 Wel, sê ek, wel ….
April 26, 2017 at 7:57 nm
😅😅😅Mag ek hulle Die Bliksems noem. Slim. Maar iewers vang slim sy baas. Oftewel, iewers verbrand die sosatiestokkie in die kole.
April 26, 2017 at 7:59 nm
Lag ek kliphard hierop die toilet, vir die verbranding van die sosatiestokkie.
April 26, 2017 at 8:05 nm
Ek sou hierdie stuk nou maklik wou reblog, maar na al my bekommerde oproepe van vandag, oor my blok, handhaaf ek ń lae profiel. En oorweeg ek sterk om undercover te gaan.
April 26, 2017 at 8:07 nm
Jou gaai man, blog dit is goed vir ons om UNA se blog te geniet. Jy voer my weg, jy maak my nostalgies, jy laat my lag, en jy gee my veral perspektief!!!
April 26, 2017 at 8:02 nm
En daarna gaan Viagra en Cialis hulle flip-all help. En die ouer vrouens kan aanbeweeg na nuutgeplante weivelde. Jy weet!!!
April 26, 2017 at 8:04 nm
April 26, 2017 at 9:14 nm
Sosatiestokkies en poligamia, lekker lag ek vir die jeukerigheid in die derdom.
April 26, 2017 at 9:38 nm
Jy vertel my… ek het hardop gelag, dit is skreeusnaaks.
April 26, 2017 at 10:09 nm
Mag die hemele ons bewaar! Poligamia! 😁
April 27, 2017 at 9:29 vm
Ek stem 😂
April 27, 2017 at 11:23 vm
Bravo. P.s. Ek sien die manne is skaam om kommentaar te lewer. 🙋
April 27, 2017 at 12:48 nm
Bliksems… ou spelerige, grillerige ooms… hulle stokkies gaan nog in as verander… bawhaaa dis eintlik baie snaaks, tog voel ek jammer vir hulle…. regtig… op daaai ouderdom wil jy wat bewys? Hoe leeg moet jy eintlik wees. Sterkte oom…. as jy my try dan soom ek jou…. lol
April 27, 2017 at 12:52 nm
😆 ja-nee soom hulle asb tog net!
April 27, 2017 at 8:34 nm
Mans kom weg met sulke goed. Ek ken BAIE ouer vrouens wat desperaat lieffde soek. En keer op keer val vir ‘n man se vleitaal. Hulle sal vir jare tussen die dames kan wei en nie uit suckers uit raak nie.
April 28, 2017 at 7:44 vm
You tell me! Soos die Engelse sal sê totaal en al gulible – dit is wat ons vroumense is – maar nie ek nie 😉
April 28, 2017 at 9:39 nm
Darem ook nie ek nie. Dis dalk hoekom ek ander vrouens se behoefte aan deel van ‘n couple wees, nie kan kleinkry nie. In elk geval nie ten koste van selfrespek nie.